Asal Shodiyeva vaqti-vaqti bilan mobil telefondan voz kechmoqda

Aktrisa Asal Shodiyeva so‘nggi paytlarda mobil telefonidan uzoqlashmoqda, deb xabar beradi “Sayyod.com”.

Aktrisaning o‘zi telefonga ko‘p vaqt tikilib turgan odam chetdan xunuk ko‘rinishi, shu sababli telefonini uyda qoldirayotganini ma’lum qildi.
“Biror joyga boradigan bo‘lsam, telefonimni uyga qoldiradigan bo‘ldim. Chunki, biror xabar kelganida ovozi chiqdimi, darrov diqqatingiz buziladi. Shu bilan uzoq vaqtga unga qarab qolasiz, natijada esa chetdan juda xunuk ko‘rinmoqda. Zararli tomonlari ko‘paymoqda. Menimcha, bora-bora mobil telefonlarsiz davrlar yana qaytadi, deb o‘ylamoqdaman”, — dedi Asal Shodiyeva.